Eestlaste sõjakäik ei võinud aga lõppenud olla enne mai algust, pigemini ta pidi jõudma Riia alla mai esimesel poolel. Sest saarlased ilmusid Väina jõe suhu ja sulgesid jõe suu kividega täidetud laevakerede põhjalaskmisega (19. 2), otstarbega, et sakslased ei saaks Riiast ära põgeneda, kui Eesti maavägi Riia alla jõuab. Saarlased jõudsid siis aegsasti enne teisi Riia alla. Väina jõe suud sulgeda said saarlased, kui suur vesi juba kahanenud, kui Riia merelaht jääst täiesti  vaba. Jääst vabaneda võis Väina ja Riia laht 10. aprilli ümber.